**Dagsorden og referat fra bestyrelsesmøde den 24/10 2024**

Velkommen til Michael Hansen der tiltræder bestyrelsen som suppleant.

1. Årsfest

Tilmelding til årsfest er hængt op i klubben. Tina har styr på pokalerne. Jan er med hvad angår hjemmesiden.

1. Varmeanlæg

Skydeklubben har spurgt til hvorvidt PH kunne tænke sig at høre mere om jordvarme. Vi tænker det bliver for dyrt da vi skal have sat radiatorer op i klubhuset, vores varmepumpe er ikke så gammel og vores strømregning er minimal.

Ang. nedgravning af varmeslanger på en mindre del af vores lydighedsbane – bestyrelsen er enig om at det finder vi ud af, hvis det bliver aktuelt for Skydeklubben.

1. HB har spurgt hvorvidt Nyk. PH kunne tænke sig at afholde DM i 2025

Vi drøfter muligheder og udfordringer ved på en kort bane at skulle afholde DM i 2025. Vi vurderer at planlægningsperioden er for kort og at foreningen er et sted hvor det vil være for vanskeligt og usikkert at takke ja til HB´s forespørgsel.

1. Konkurrencetilmelding

Tina bliver vores nye ansvarlige for konkurrencetilmelding.

Der skal holdes et møde for dommere og figuranter ved konkurrenceårets begyndelse – medio januar - således de er fordelt på forhånd.

1. Figurant uddannelse

Kim og Allan lægger en dato op til figurant udd. i november.

1. Lodsejermiddag

Jannik, Rune og Thomas skal inviteres.

Vi booker Hotel Falster igen – vi undersøger den 24/1 2025

Ulla booker hotellet og Tina ser om hun har invitationen.

1. Eventuelt

Niels orienterer om nye medlemmer fra efterårets lydighedshold umiddelbart 6 hundefører.

Generel orientering i forhold til lydighedsholdene. Det er gået rigtig fornuftigt. Niels har ansvaret for lydighedsholdene fremadrettet. Dato skal meldes ud hurtigst muligt.

Tina kontakter Bo ang. nyt bestyrelsesmedlem.

Vi drøfter hvorvidt vi kan afholde et forkursus for Hr. og Fru Jensen der overvejer at købe hund. På lydighedsholdene oplever instruktørerne flere dårlige match – vi afprøver idéen.

Vi drøfter muligheden for at finde en mark til klubbens medlemmer. Michael spørger Boderupgård.